Andrey Danilko

**Verka Serduçka** (), doğum adı **Andriy Mıhaylovıç Danilko** (; d. 2 oktyabr 1973, Poltava, USSR, SSRİ) — Ukrayna müğənnisi, aktyoru, yumorist, parodist, 2008-ci ildən Ukraynanın xalq artisti. O, daha çox Verka Serduçka ləqəbi ilə drag queen artist kimi tanınır.

## Həyatı
Andriy Danilko 2 oktyabr 1973-cü ildə Ukraynanın Poltava şəhərində anadan olmuşdur.  Atasi Mixail Semenoviç Danilko sürücü kimi çalışırdı. Andrey yeddi yaşında olanda 1980-ci ildə ağciyər xərçəngindən vəfat etdi. Anası Svetlana İvanovna Volkova (1937-2020) - rəssam və fabrik işçisi olmuşdur. 

Məktəb dövründə KVN komandasının kapitanı olmuşdur və hər il yay uşaq düşərgəsində səhnədə çıxış etmişdir. 1991-ci ildə Poltava şəhər 27 saylı orta məktəbi bitirdi və Musiqi Texnikumuna daxil olmağa çalışdı, lakin müsabiqədən keçmədi. Sonra sənədləri Poltava Pedaqoji İnstitutuna təqdim etdi, lakin Ukrayna ədəbiyyatı imtahanından keçmədi. 30 saylı peşə məktəbinə daxil olmuş, ərzaq məhsullarının kassir-satıcısı ixtisası almış, iki gün öz ixtisası üzrə işləmişdir. Sonra iki dəfə musiqi məktəbinə daxil olmaq istəsə də, uğursuz oldu.

1997-ci ildə Kiyev Mədəniyyət və İncəsənət İnstitutuna kütləvi teatr tamaşaları və musiqi tamaşalarının rejissoru ixtisası üzrə daxil olmuş , iki sessiyanın uğursuzluğuna görə dördüncü kursda xaric edilmişdir.

O , Rusiyanın Ukraynaya hücumunu kəskin tənqid edənlərdən biridir, müdaxilə zamanı evakuasiya etmədi və Kiyevdə qaldı. O, 50 il müddətinə Rusiyaya girişi qadağan edilən ukraynalılar siyahısına daxil edilib. 

 2007-cı ildə Ukraynanı 2007 Avroviziya Mahnı Müsabiqəsində uğurla təmsil etmişdir. Finlandiyanın paytaxtı Helsinkidə keçirilən müsabiqədə Verka Serduçka “Dancing Lasha Tumbai”  mahnısını ifa edir və 2-ci yerə layiq görülür.

## Yaradıcılığı
Danilko ona məşhurluq gətirən Verka Serduçka obrazında ilk dəfə Poltava Teatrında konsertdə 8 mart 1993-cü ildə göründü. Aprelin 1-də isə Poltavada Danilko ilk dəfə Verka Serduçkanı geniş ictimaiyyətə göstərdi. Elə həmin il o, ən yaxşı aktyor işi üçün Kursk müsabiqəsində birinci mükafatını aldı. 1 aprel 1994-cü ildə Xarkovda keçirilən Humorina Qran Prisini qazandı və tezliklə televiziyada debüt etdi (Xarkov studiyasının Privat TV). Ümumiyyətlə 1 aprel tarixi onun yaradıcılığının ilk illərində onun üçün çox əlamətdar olub. 1995-ci il aprelin 1-də Danilkonun miniatürü Kiyevdə Aprel gülüş günündə nümayiş etdirildi. 

1996-cı ildə musiqi prodüseri Yuri Nikitin və Ukraynanın *Mamamusic (Nova)* rekord şirkəti ilə işləməyə başladı. 1997-ci ildə ilk mahnısı - "Simply Vera" çıxdı. 13 dekabr 1997-ci ildə Ukrayna Milli Sarayında "Verka Serduçkanın Milad görüşləri" adlı konsert keçirildi. Sonra RTR telekanal ilə onu Rusiyada göstərmək hüququnu aldı. O, 2007-ci ildə Ukraynanı Avroviziya Mahnı Müsabiqəsində təmsil edənə qədər bir çox uğurlar əldə etmiş və MDB ölkələri ərazisində məşhurluğunu qazanmışdır.

2016-cı ildən Ukraynanın "X Factor" istedad şousunun münsiflər heyətinin üzvü və mentorudur. O, həmçinin 2016-cı ildən etibarən Avroviziya yarışması milli seçiminin münsiflər heyətinin daimi üzvüdür. 18 may 2019-cu ildə Avroviziyanın finalında qonaq qismində iştirak etdi. 4 sentyabr 2020-ci ildə Andrey "Sexy" mini albomunu buraxdı.

2023 Avroviziya Mahnı Müsabiqəsində Serduçka Camala və Tina Karol kimi keçmiş ukraynalı Avroviziya iştirakçıları ilə birlikdə şounun finalındakı bayraq paradında "Dancing Lasha Tumbai" mahnısını ifa etdi.

## Danilkonun Serduçkadan fərqi
Danilkonun fikrincə, Verka Serduçka onun yaratmış olduğu bədii personajdır. Serduçka şən, özünə güvənən, səhnədə zarafat edən və söz altında qalmayan kimi təsvir edilsə də, Andrey Danilko sakit, təvazökar, təmkinli, çox adam olan yerləri sevmiyən biri kimi özünü xarakterizə edir.

## Albomları
* Я рождена для любви (*Ya rozhdena dlya lyubvi*, *I was born for love*) (1998)
* Чита дрита (*Chita drita*) (2003)
* Ха-ра-шо (*Kha-ra-sho* - *Good*) (2003)
* Жениха хотела (*Zhenikha khotela* - *I wanted a husband*) (2004)
* После тебя (*Posle tebya* - *After you*) (2005) (released under the name Danylko: instrumental music)
* *Tralli-Valli* (2006)
* *Dancing Europe* (2007)
* *DoReMi DoReDo* (2008)
* *Sexy* (2020)

## İstinadlar

  
## Xarici keçidlər
* Rəsmi sayt